Munnamateeka Male Mabiriizi asibidde mu kkooti ejulirwamu ng’awakanya ebyasalibwawo kkooti ya Ssemateeka eyatuula e Mbale ku misango egyagiwawaabirwamu ku kuggya ekkomo ku myaka gy’abeegwanyiza entebe y’obukulembeze bw’eggwanga n’okukyusa obuwanvu bw’ekisanja ky’ababaka okuva ku myaka etaano okudda ku myaka omusanvu.
Mabiriizi nnamutaayiika w’empaabaye gwatwalidde ku kamotoka k’ekika kya Nsangabisibe k’apangisizza amukwasizza amyuka omuyingiza w’emisango embuga mu kkooti eyo Geoffrey Angwania Opethene ng’agamba nti ebyasalwawo kkooti eyo bingi teyakkanya nabyo kyavudde akwata mu Mmanvu n’ajulira Amaduudu.
lug_Latn lug_Latn